
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1902 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενών Αλλοδαπών ΑΙΝΤΑΡΟΒ 

ΙΛΝΤΟΥΣ του ΑΝΑΠΙΑ κ.λπ. 1 

Ολοκλήρωση της επένδυσης της εταιρείας «Β. & Σ. 
ΦΛΩΡΟΣ ΑΝΩΝΥΜΗ ΞΕΝΟΔΟΧΕΙΑΚΗ ΤΟΥΡΙΣΤΙΚΗ 
ΕΜΠΟΡΙΚΗ ΕΤΑΙΡΕΙΑ» με δ.τ. «ΦΛΩΡΟΣ Α.Ε.», ορι¬ 
στικοποίηση του κόστους αυτής και πιστοποίηση 
έναρξης της παραγωγικής λειτουργίας της μονά¬ 


δας που προήλθε από την επένδυση αυτή. 2 

Υπαγωγή επένδυσης της εταιρείας «ΣΦΑΓΕΙΑ ΔΗΜΟΥ 
ΓΑΣΤΟΥΝΗΣ Α.Ε.» με δ.τ. «ΣΦΑΓΕΙΑ ΓΑΣΤΟΥΝΗΣ 

Α.Ε.» στις διατάξεις του ν. 3299/2004. 3 

Τροποποίηση της υπ’ αριθμ. ΣΝΠ 54/27.2.2004 πρά¬ 
ξης, όπως ισχύει, η οποία αφορά τα μέσα και δι¬ 
αδικασίες εφαρμογής της νομισματικής πολιτικής 
από την Τράπεζα της Ελλάδος. 4 


ΑΠΟΦΑΣΕΙ Σ 

(1) 

Πολιτογράφηση Αλλογενών Αλλοδαπών ΑΙΝΤΑΡΟΒ 
ΙΛΝΤΟΥΣ του ΑΝΑΠΙΑ κ.λπ.. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ.27348/16054/24.11.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 27.5.1992 αίτηση πο¬ 
λιτογράφησης του αλλογενούς αλλοδαπού ΑΙΝΤΑΡΟΒ 
ΙΛΝΤΟΥΣ του ΑΝΑΠΙΑ, για την απόκτηση της ελληνικής 
ιθαγένειας. 

2. Με την υπ’ αριθμ. Φ.45343/17948/11.12.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 24.5.1995 αίτηση 
πολιτογράφησης του αλλογενούς αλλοδαπού ΣΑΒΙΤΣΚΙ 
ΣΕΡΓΚΕΪ του ΜΠΟΡΙΣ, για την απόκτηση της ελληνικής 
ιθαγένειας. 

3. Με την υπ’ αριθμ. Φ.56494/14724/24.11.2006 απόφαση 
του Υφυπουργού Δημόσιας Διοίκησης και Αποκέντρωσης, 
γίνεται δεκτή η από 9.4.1997 αίτηση πολιτογράφησης 
της αλλογενούς αλλοδαπής ΓΙΕΦΤΕΝΙΤΣ ΝΑΤΑΣΑΣ του 
ΜΑΡΙΝΚΟ, για την απόκτηση της ελληνικής ιθαγένειας. 

4. Με την υπ’ αριθμ. Φ.67914/17967/11.12.2006 απόφαση 
του Υφυπουργού Δημόσιας Διοίκησης και Αποκέντρωσης, 


29 Δεκεμβρίου 2006 
γίνεται δεκτή η από 7.12.1998 αίτηση πολιτογράφησης 
της αλλογενούς αλλοδαπής ΡΟΥΝΤΝΙΤΣΚΙΧ ΑΛΕΝΑ του 
ΑΛΕΞΕΪ, για την απόκτηση της ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

( 2 ) 

Ολοκλήρωση της επένδυσης της εταιρείας «Β. & Σ. ΦΛΩ¬ 
ΡΟΣ ΑΝΩΝΥΜΗ ΞΕΝΟΔΟΧΕΙΑΚΗ ΤΟΥΡΙΣΤΙΚΗ ΕΜΠΟ¬ 
ΡΙΚΗ ΕΤΑΙΡΕΙΑ» με δ.τ. «ΦΛΩΡΟΣ Α.Ε.», οριστικοποίη¬ 
ση του κόστους αυτής και πιστοποίηση έναρξης της 
παραγωγικής λειτουργίας της μονάδας που προήλ¬ 
θε από την επένδυση αυτή. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την υπ’ αριθμ. ΔΙΣΑΔΕ/6873/Π09/1/163/Ε/14.12.2006 
απόφαση του Γενικού Γραμματέα Περιφέρειας Δυτικής 
Ελλάδος, ολοκληρώνεται η επένδυση ν. 2601/1998, σύμ¬ 
φωνα με την υπ’ αριθμ. ΔIΣΑΔΕ/5443/Π 09/1/163/27.11.20 02 
απόφαση του Γ ενικού Γ ραμματέα Περιφέρειας Δυτικής 
Ελλάδος όπως τροποποιήθηκε και πιστοποιήθηκε η 
έναρξη της παραγωγικής λειτουργίας της μονάδας που 
προήλθε από την επένδυση αυτή, της εταιρείας «Β. & Σ. 
ΦΛΩΡΟΣ ΑΝΩΝΥΜΗ ΞΕΝΟΔΟΧΕΙΑΚΗ ΤΟΥΡΙΣΤΙΚΗ ΕΜΠΟ¬ 
ΡΙΚΗ ΕΤΑΙΡΕΙΑ» με δ.τ. «ΦΛΩΡΟΣ Α.Ε.», που αναφέρεται 
στην ίδρυση ξενοδοχειακής μονάδας «ΑΓΡΙΝΙΟ ΙΜΠΕΡΙΑΛ 
ΧΟΤΕΛ» Α' τάξης - 4**** αστέρων δυναμικότητας 59 
δωματίων -100 κλινών, στην Ε.Ο. Αγρίνιου - Αμφιλοχίας 
θέση Φούσκαρη του Δήμου Αγρίνιου του Ν. Αιτωλ/νίας. 

- Το ενισχυόμενο κόστος της επένδυσης οριστικοποι- 
ήθηκε στο συνολικό ποσό των 2.024.413,00 ευρώ. 

- Το ύψος της ίδιας συμμετοχής ορίστηκε στο ποσό 
των 832.033,74 ευρώ, που αποτελεί ποσοστό 41,10% του 
συνολικού κόστους της ενισχυόμενης επένδυσης, ύψους 
2.024.413,00 ευρώ. 

- Το ύψος της επιχορήγησης ορίστηκε στο ποσό των 
404.882,60 ευρώ, που αποτελεί ποσοστό 20% του συνο¬ 
λικού ύψους της ενισχυόμενης παραγωγικής επένδυσης 
ποσού 2.024.413,00 ευρώ. 

- Το ύψος του επιδοτούμενου τραπεζικού δανείου 
ορίσθηκε στο ποσό των 787.496,66 ευρώ, με ποσοστό 
επιδότησης επιτοκίου 20% μέχρι τα έξι (6) πρώτα χρόνια 
από την ανάληψη της πρώτης δόσης του δανείου. 

- Ημερομηνία ολοκλήρωσης της επένδυσης και έναρ¬ 
ξης της παραγωγικής λειτουργίας της μονάδας που προ¬ 
ήλθε από την επένδυση αυτή, ορίσθηκε η 23.11.2006. 

- Ομόφωνη γνωμοδότηση της Περιφερειακής Γνωμο- 
δοτικής Επιτροπής της 8.12.2006 (πρακτικά 30 ης Συνε¬ 
δρίασης). 

- Με την απόφαση αυτή εγκρίθηκε και η καταβολή του 
υπολοίπου της επιχορήγησης ποσού 280.755,07 ευρώ, 
που προκύπτει μετά την παρακράτηση 4%ο (τέσσερα 
τοις χιλίοις) ήτοι ποσό 1.127,53 ευρώ και που αντιστοιχεί 
στο υπόλοιπο ποσό της επιχορήγησης ύψους 281.882,60 
ευρώ, σύμφωνα με τις διατάξεις του εδαφίου α' της παρ. 
22 του άρθρου 8 του ν. 2601/1998. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 
ΣΠΥΡΟΣ ΣΠΥΡΙΔΩΝ 

- ♦ - 

( 3 ) 

Υπαγωγή επένδυσης της εταιρείας «ΣΦΑΓΕΙΑ ΔΗΜΟΥ 
ΓΑΣΤΟΥΝΗΣ Α.Ε.» με δ.τ. «ΣΦΑΓΕΙΑ ΓΑΣΤΟΥΝΗΣ Α.Ε.» 
στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την υπ’ αριθμ. ΔΙΣΑΔΕ/6875/Π09/4/99/Ε/14.12.2006 
απόφαση του Γενικού Γραμματέα Περιφέρειας Δυτι¬ 
κής Ελλάδος, εγκρίνεται η υπαγωγή στις διατάξεις του 
ν. 3299/2004, της εταιρείας «ΣΦΑΓΕΙΑ ΔΗΜΟΥ ΓΑΣΤΟΥΝΗΣ 
Α.Ε.» με δ.τ. «ΣΦΑΓΕΙΑ ΓΑΣΤΟΥΝΗΣ Α.Ε.», για την ενίσχυση 
επενδυτικού σχεδίου της με το κίνητρο της επιχορήγη¬ 
σης, που αναφέρεται στην ίδρυση σύγχρονων σφαγείων 
σε αντικατάσταση παλαιών ακατάλληλων, στη θέση Αγ- 
γινάρα του Δήμου Γαστούνης του Ν. Ηλείας, συνολικής 
ενισχυόμενης δαπάνης ποσού 1.200.000,00 ευρώ και με 
επιχορήγηση συνολικού ύψους 600.000,00 ευρώ δηλαδή 
ποσοστό 50% της παραγωγικής ενισχυόμενης δαπάνης. 

- Δημιουργούμενες νέες θέσεις εργασίας: Έξι (6). 

- Ημερομηνία γνωμοδότησης της Περιφερειακής Γνω- 
μοδοτικής Επιτροπής: 7.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 
ΣΠΥΡΟΣ ΣΠΥΡΙΔΩΝ 

- ♦ - 

, ( 4 ) 

Τροποποίηση της υπ’ αριθμ. ΣΝΠ 54/27.2.2004 πράξης, 
όπως ισχύει, η οποία αφορά τα μέσα και διαδικασί¬ 
ες εφαρμογής της νομισματικής πολιτικής από την 
Τράπεζα της Ελλάδος. 

(Πράξη αριθμ. 61/6.12.2006) 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) τα Αρθρα 2, 35α, και 55 του Καταστατικού της 
Τράπεζας της Ελλάδος, 


β) την υπ’ αριθμ. ΣΝΠ 54/27.2.2004 πράξη «Μέσα και 
διαδικασίες άσκησης νομισματικής πολιτικής από την 
Τράπεζα της Ελλάδος», όπως τροποποιήθηκε με τις υπ’ 
αριθμ. ΣΝΠ 57/24.5.2005 και 60/11.4.2006 πράξεις, 
γ) την Κατευθυντήρια Γραμμή ΕΚΤ/2000/7 της Ευρω¬ 
παϊκής Κεντρικής Τράπεζας, σχετικά με τα μέσα και τις 
διαδικασίες άσκησης της νομισματικής πολιτικής του 
Ευρωσυστήματος, όπως τροποποιήθηκε με την Κατευ¬ 
θυντήρια Γραμμή ΕΚΤ/2006/12, 
δ) την Κατευθυντήρια Γραμμή ΕΚΤ/2001/3 της Ευρω¬ 
παϊκής Κεντρικής Τ ράπεζας, σχετικά με το Διευρωπαϊκό 
Αυτοματοποιημένο Σύστημα Ταχείας Μεταφοράς Κεφα¬ 
λαίων σε Συνεχή Χρόνο (ΤΑΒΘΕΤ), όπως ισχύει, 
ε) το Καταστατικό του Ευρωπαϊκού Συστήματος Κε¬ 
ντρικών Τ ραπεζών και της Ευρωπαϊκής Κεντρικής Τ ρά¬ 
πεζας, αποφάσισε: 

να τροποποιήσει τις σχετικές διατάξεις της υπ’ αριθμ. 
ΣΝΠ 54/27.2.2004 πράξης, όπως ισχύει, και να καθορίσει 
τα ακόλουθα: 

Μέρος Ιο: Πλαίσιο αποδεκτών ασφαλειών 
Το Κεφάλαιο V της υπ’ αριθμ. ΣΝΠ 54/27.2.2004 πράξης, 
όπως ισχύει, αντικαθίσταται ως εξής: 

«Κεφάλαιο V: Ασφάλειες 

Α. Ορισμοί και κριτήρια καταλληλότητας 

1. Η Τράπεζα της Ελλάδος αποδέχεται ως ασφάλειες 
για τη διενέργεια των πάσης φύσεως πράξεων νομισμα¬ 
τικής πολιτικής και την παροχή ενδοημερήσιας πίστω¬ 
σης τα περιουσιακά στοιχεία τα οποία ικανοποιούν τα 
κριτήρια που προβλέπονται στις εκάστοτε ισχύουσες 
Κατευθυντήριες Γραμμές της Ευρωπαϊκής Κεντρικής 
Τράπεζας (ΕΚΤ), οι οποίες αφορούν τα μέσα και τις δια¬ 
δικασίες εφαρμογής της ενιαίας νομισματικής πολιτικής 
(τελευταία σχετική Κατευθυντήρια Γραμμή ΕΚΤ/2006/12, 
Παράρτημα I, Κεφάλαιο 6.2.1 και 6.2.2). 1 

2. Τα αποδεκτά περιουσιακά στοιχεία διακρίνονται σε 
εμπορεύσιμα και μη εμπορεύσιμα. Τα εμπορεύσιμα απο¬ 
δεκτά περιουσιακά στοιχεία δημοσιεύονται από την ΕΚΤ 
στην ιστοσελίδα της (νννννν.οοά.ίηΐ). Τα μη εμπορεύσιμα 
αποδεκτά περιουσιακά στοιχεία πληρούν κοινά σε όλο 
το Ευρωσύστημα κριτήρια καταλληλότητας που έχει 
θεσπίσει η ΕΚΤ, αλλά δεν δημοσιεύονται. Επίσης δεν δη¬ 
μοσιεύονται τα εμπορεύσιμα αποδεκτά χρεόγραφα που 
έχουν εκδοθεί από μη χρηματοπιστωτικές επιχειρήσεις 
για τα οποία δεν υπάρχει πιστοληπτική διαβάθμιση από 
οργανισμό αξιολόγησης πιστοληπτικής ικανότητας. 2 

3. Κοινά ομολογιακά δάνεια τα οποία δεν αποτελούν 
αντικείμενο διαπραγμάτευσης σε οργανωμένες αγορές, 
για τα οποία εκδίδονται ενσώματοι τίτλοι στον κομιστή 
οι οποίοι διατίθενται εξ ολοκλήρου σε πιστωτικά ιδρύ¬ 
ματα, θεωρούνται ότι εμπίπτουν στην κατηγορία των 
μη εμπορεύσιμων περιουσιακών στοιχείων. 

4. Ειδικά σε ό,τι αφορά τις δανειακές απαιτήσεις απαιτεί¬ 
ται να πληρούνται οι ακόλουθες νομικές προϋποθέσεις: 

• δυνατότητα ελέγχου της ύπαρξης των δανειακών 
απαιτήσεων 

• αναγγελία στον οφειλέτη της δημοσίευσης ενεχύ- 
ρασης της δανειακής απαίτησης 


1 Περιουσιακά στοιχεία της υφιστάμενης σήμερα δεύτερης βαθμίδας που δεν πληρούν τα κριτήρια καταλληλότητας του ενιαίου πλαισίου θα 

συνεχίσουν να είναι αποδεκτά έως τις 31.5.2007 και οι συναφείς περικοπές αποτίμησης για τα εμπορεύσιμα περιουσιακά στοιχεία της 
δεύτερης βαθμίδας οι οποίες προβλέπονται στην υπ’ αριθμ. ΣΝΠ 54/27.2.2004 πράξη εξακολουθούν να ισχύουν μέχρι την παραπάνω ημε¬ 
ρομηνία. Επίσης, τα μερίδια των γαλλικών ίοπάε σοππηηυηε άθ ΟΓθαηοοε (ΡΟΟ) που περιλαμβάνονται στον κατάλογο περιουσιακών στοι¬ 
χείων της πρώτης βαθμίδας θα συνεχίσουν να είναι αποδεκτά για μια μεταβατική περίοδο έως τις 31.12.2008. 

2 Για τα εν λόγω χρεόγραφα, η καταλληλότητά τους ή μη εξαρτάται από τη διαβάθμιση της πιστοληπτικής ικανότητας που προκύπτει από 

την πηγή αξιολόγησης την οποία επιλέγει ο αντισυμβαλλόμενος σύμφωνα με τους κανόνες του Πλαισίου για την Αξιολόγηση της Πιστο- 
ληπτικής Ικανότητας του Ευρωσυστήματος οι οποίοι ισχύουν για τις δανειακές απαιτήσεις. 

• απουσία περιορισμών που συνδέονται με το τραπε¬ 
ζικό ή άλλο απόρρητο και το καθήκον εχεμύθειας 

• απουσία περιορισμών σχετικά με την παροχή της 
δανειακής απαίτησης ως ασφάλειας 

• απουσία περιορισμών σχετικά με τη ρευστοποίηση 
της δανειακής απαίτησης. 

5. Το ελάχιστο ύψος δανειακής απαίτησης, κατά τη 
στιγμή της υποβολής της ως ασφάλειας στην Τράπεζα 
της Ελλάδος, ορίζεται σε 500.000 ευρώ. 

6. Η επαλήθευση της ύπαρξης δανειακών απαιτήσε¬ 
ων μέσω της διαδικασίας που ορίζεται στις εκάστοτε 
ισχύουσες Κατευθυντήριες Γραμμές της Ευρωπαϊκής 
Κεντρικής Τράπεζας (ΕΚΤ) οι οποίες αφορούν τα μέσα 
και τις διαδικασίες εφαρμογής της ενιαίας νομισματικής 
πολιτικής (τελευταία σχετική Κατευθυντήρια Γραμμή 
ΕΚΤ/2006/12, Παράρτημα I, Παράρτημα 7) ανατίθεται 
στη Διεύθυνση Εποπτείας Πιστωτικού Συστήματος της 
Τράπεζας της Ελλάδος. Ειδικότερες διατάξεις σχετι¬ 
κά με την εκπλήρωση των κριτηρίων περιλαμβάνονται 
στη Σύμβαση Χρηματοδότησης και Παροχής Ενεχύρου 
μεταξύ της Τράπεζας της Ελλάδος και του αντισυμ¬ 
βαλλομένου. 

7. Για την αποδοχή και χρήση μη εμπορεύσιμων πε¬ 
ριουσιακών στοιχείων ως ασφάλεια, επιβάλλονται προ¬ 
μήθειες το μέγεθος των οποίων καθορίζεται από την 
Τ ράπεζα της Ελλάδος. 

8. Σε ό,τι αφορά εμπορεύσιμα περιουσιακά στοιχεία για 
τα οποία έχει δοθεί εγγύηση, εμπορεύσιμα περιουσιακά 
στοιχεία των οποίων οι εκδότες είναι εγκατεστημένοι 
σε χώρες της Ομάδας των Δέκα (0-10) εκτός Ευρωπα¬ 
ϊκού Οικονομικού Χώρου (ΕΟΧ) 3 , καθώς και χρεόγραφα 
που προέρχονται από τιτλοποίηση απαιτήσεων (αεεοί- 
όαοΚβά εβουπίιοε), οι αντισυμβαλλόμενοι υποχρεούνται 
να προσκομίζουν επαρκείς, κατά την κρίση της Τράπε¬ 
ζας της Ελλάδος, πληροφορίες και στοιχεία, καθώς και 
νομική επιβεβαίωση ή/και νομική γνώμη, κατά περίπτω¬ 
ση, προκειμένου να καθίσταται εφικτή η αξιολόγηση της 
καταλληλότητας των περιουσιακών στοιχείων σύμφωνα 
με τους κανόνες που ισχύουν εκάστοτε εντός του Ευ- 
ρωσυστήματος. Η Τράπεζα της Ελλάδος δύναται να 
καθορίζει το ειδικότερο περιεχόμενο και τον τύπο της 
ως άνω νομικής επιβεβαίωσης και νομικής γνώμης. 

9. Οι αντισυμβαλλόμενοι οφείλουν να μην παρέχουν 
ως ασφάλεια, ακόμη και εάν πληρούν τα κριτήρια κα¬ 
ταλληλότητας, περιουσιακά στοιχεία τα οποία έχουν 
εκδώσει, χορηγήσει ή για τα οποία έχουν εγγυηθεί οι 
ίδιοι ή άλλα πρόσωπα με τα οποία οι αντισυμβαλλό¬ 
μενοι συνδέονται με στενό οικονομικό δεσμό. Γ ια τους 
σκοπούς της παρούσας Πράξης, θεωρείται ότι υφίσταται 
στενός οικονομικός δεσμός όταν ο αντισυμβαλλόμενος 
συνδέεται με έναν εκδότη ή εγγυητή ή οφειλέτη απο¬ 
δεκτών περιουσιακών στοιχείων ως εκ του ότι: 

(ί) ο αντισυμβαλλόμενος κατέχει ποσοστό τουλά¬ 
χιστον 20% του κεφαλαίου του εκδότη ή εγγυητή ή 
οφειλέτη ή 

(ϋ) ένα ή περισσότερα νομικά πρόσωπα στα οποία ο 
αντισυμβαλλόμενος κατέχει την πλειοψηφία του κεφα¬ 
λαίου κατέχουν ποσοστό τουλάχιστον 20% του κεφα¬ 
λαίου του εκδότη ή εγγυητή ή οφειλέτη ή 

(ίϋ) ο αντισυμβαλλόμενος και ένα ή περισσότερα νομι¬ 
κά πρόσωπα στα οποία ο αντισυμβαλλόμενος κατέχει 

3 Κατά το χρόνο έκδοσης της παρούσας πράξης περιλαμβάνονται: 
ΗΠΑ, Καναδάς, Ιαπωνία, Ελβετία. 


την πλειοψηφία του κεφαλαίου κατέχουν από κοινού 
ποσοστό τουλάχιστον 20% του κεφαλαίου του εκδότη 
ή εγγυητή ή οφειλέτη ή 

(ίν) ο εκδότης ή ο εγγυητής ή οφειλέτης κατέχει πο¬ 
σοστό τουλάχιστον 20% του κεφαλαίου του αντισυμ¬ 
βαλλομένου ή 

(ν) ένα ή περισσότερα νομικά πρόσωπα, στα οποία ο 
εκδότης ή ο εγγυητής ή ο οφειλέτης κατέχει την πλει¬ 
οψηφία του κεφαλαίου, κατέχουν ποσοστό τουλάχιστον 
20% του κεφαλαίου του αντισυμβαλλομένου ή 

(νί) ο εκδότης ή ο εγγυητής ή ο οφειλέτης και ένα ή 
περισσότερα νομικά πρόσωπα, στα οποία ο εκδότης ή 
ο εγγυητής ή ο οφειλέτης κατέχει την πλειοψηφία του 
κεφαλαίου, κατέχουν από κοινού ποσοστό τουλάχιστον 
20% του κεφαλαίου του αντισυμβαλλομένου ή 

(νϋ) ένα τρίτο πρόσωπο κατέχει συγχρόνως την πλει¬ 
οψηφία του κεφαλαίου του αντισυμβαλλομένου και την 
πλειοψηφία του κεφαλαίου του εκδότη ή εγγυητή ή 
οφειλέτη, είτε άμεσα είτε έμμεσα, μέσω ενός ή περισ¬ 
σότερων νομικών προσώπων, στα οποία αυτό το τρίτο 
πρόσωπο κατέχει την πλειοψηφία του κεφαλαίου. 

10. Η προαναφερόμενη διάταξη δεν εφαρμόζεται: 

α) στους στενούς δεσμούς που τυχόν συνδέουν τον 
αντισυμβαλλόμενο με τις δημόσιες αρχές χωρών του 
Ευρωπαϊκού Οικονομικού Χώρου (συμπεριλαμβανομένης 
της περίπτωσης που δημόσια αρχή αποτελεί εγγυητή 
του εκδότη ή του εγγυητή ή του οφειλέτη), 

β) στις καλυμμένες τραπεζικές ομολογίες που πλη¬ 
ρούν όλα τα κριτήρια του άρθρου 22 (4) της Οδηγίας 
85/611/ΕΟΚ, όπως ισχύει, 

γ) σε περιπτώσεις στις οποίες τα χρεόγραφα προστα¬ 
τεύονται με νομικές διασφαλίσεις ανάλογες των προβλε- 
πομένων στο εδάφιο (β) της παρούσας παραγράφου. 

11. Σε περίπτωση κατά την οποία αντισυμβαλλόμενος χρη¬ 
σιμοποιήσει περιουσιακά στοιχεία που εμπίπτουν σε οποια¬ 
δήποτε από τις κατηγορίες της παραγράφου (9) ανωτέρω, 
οφείλει να ειδοποιήσει αμέσως την Τράπεζα της Ελλάδος. 
Κατά την αποτίμηση που έπεται της ως άνω ειδοποίησης ή 
της διαπίστωσης εκ μέρους της Τράπεζας της Ελλάδος ότι 
συντρέχει ο ως άνω λόγος αποδίδεται μηδενική αξία στα εν 
λόγω στοιχεία και, εφόσον καταστεί αναγκαίο, ενεργοποιεί¬ 
ται ο μηχανισμός κάλυψης διαφορών αποτίμησης, σύμφωνα 
με τα οριζόμενα στην παράγραφο Δ.2, του παρόντος Κε¬ 
φαλαίου. Επιπλέον, ο αντισυμβαλλόμενος υποχρεούται να 
αποσύρει τα εν λόγω στοιχεία το συντομότερο δυνατό. 

12. Η Τράπεζα της Ελλάδος διατηρεί το δικαίωμα να 
μην αποδέχεται ως ασφάλειες περιουσιακά στοιχεία τα 
οποία πληρούν τα κριτήρια καταλληλότητας, εφόσον 
λήγουν πριν από τη λήξη της αντίστοιχης πράξης για 
την οποία παρέχονται ως ασφάλεια. 

13. Η Τράπεζα της Ελλάδος έχει τη διακριτική ευχέρεια 
να μην αποδεχτεί ως ασφάλειες περιουσιακά στοιχεία 
τα οποία πληρούν τα κριτήρια καταλληλότητας, εφόσον 
υπάρχει σχετική εισοδηματική ροή (π.χ. πληρωμή τοκο¬ 
μεριδίου) κατά τη διάρκεια ισχύος της καλυπτόμενης 
πράξης νομισματικής πολιτικής. 

14. Όλα τα αποδεκτά περιουσιακά στοιχεία δύνανται 
να χρησιμοποιούνται για όλες τις πράξεις νομισματικής 
πολιτικής και την παροχή ενδοημερήσιας πίστωσης, με 
εξαίρεση τις πράξεις οριστικής αγοράς ή πώλησης, όπου 
χρησιμοποιούνται μόνον τα εμπορεύσιμα στοιχεία. 

Β. Πιστοληπτική διαβάθμιση περιουσιακών στοιχείων 

1. Η αξιολόγηση των αποδεκτών περιουσιακών στοι¬ 
χείων γίνεται με βάση το Πλαίσιο για την Αξιολόγηση 
της Πιστοληπτικής Ικανότητας του Ευρωσυστήματος 
το οποίο περιγράφεται στις Κατευθυντήριες Γραμμές 
της ΕΚΤ οι οποίες αφορούν τα μέσα και τις διαδικα¬ 
σίες εφαρμογής της ενιαίας νομισματικής πολιτικής 
(τελευταία σχετική Κατευθυντήρια Γραμμή ΕΚΤ/2006/12, 
Παράρτημα I, Κεφάλαιο 6.3). 

2. Προκειμένου να γίνουν αποδεκτά ως ασφάλειες στις 
πράξεις νομισματικής πολιτικής του Ευρωσυστήματος 
τα περιουσιακά στοιχεία πρέπει να αξιολογηθούν ως 
υψηλής πιστοληπτικής διαβάθμισης. Για την αξιολόγηση 
το Ευρωσύστημα λαμβάνει υπόψη πληροφορίες προερ¬ 
χόμενες από συστήματα αξιολόγησης που ανήκουν σε 
μία από τις εξής τέσσερις πηγές: α) τους οργανισμούς 
αξιολόγησης πιστοληπτικής ικανότητας (ΕχΙθπίβΙ ΟοάίΙ 
ΑεεοεεπίθηΙ ΙηεΙίίυΙίοηε - «ΕΟΑΙ»), β) τα εσωτερικά συ¬ 
στήματα αξιολόγησης των εθνικών κεντρικών τραπεζών 
(Ιη-όουεθ ΟοάίΙ ΑεεβεεπίθηΙ δγείοπιε), γ) τα εσωτερικά 
συστήματα διαβάθμισης των ίδιων των αντισυμβαλ¬ 
λομένων (ΙηΙθΓηαΙ ΒαΙίηρε-Βαεοά εγείοπιε - «ΙΒΒ») και 
δ) τα μέσα διαβάθμισης (εφαρμογές λογισμικού) που 
διατίθενται από τρίτους φορείς (Βαίίηρ ΤοοΙε). Για την 
εξασφάλιση της ισοδυναμίας μεταξύ των διαφορετικών 
συστημάτων αξιολόγησης, το Ευρωσύστημα έχει θε¬ 
σπίσει κριτήρια αποδοχής αυτών των συστημάτων, τα 
οποία περιλαμβάνονται στις Κατευθυντήριες Γραμμές 
της ΕΚΤ οι οποίες αφορούν τα μέσα και τις διαδικα¬ 
σίες εφαρμογής της ενιαίας νομισματικής πολιτικής 
(τελευταία σχετική Κατευθυντήρια Γ ραμμή ΕΚΤ/2006/12, 
Παράρτημα I, Κεφάλαιο 6.3.4). Η ΕΚΤ δημοσιεύει τα απο¬ 
δεκτά, για σκοπούς πράξεων νομισματικής πολιτικής και 
παροχής ενδοημερήσιας ρευστότητας, συστήματα των 
πηγών (α), (β) και (δ) στην ιστοσελίδα της. 

3. Οι αντισυμβαλλόμενοι της Τράπεζας της Ελλάδος 
έχουν δικαίωμα να χρησιμοποιήσουν την αξιολόγηση 
οιασδήποτε από τις τέσσερις πηγές της ανωτέρω παρα¬ 
γράφου. Προκειμένου περί της πηγής (β) οι αντισυμβαλ¬ 
λόμενοι της Τράπεζας της Ελλάδος μπορούν να κάνουν 
χρήση ενός εσωτερικού συστήματος αξιολόγησης άλλης 
Εθνικής Κεντρικής Τράπεζας του Ευρωσυστήματος. 

4. Αντισυμβαλλόμενος ο οποίος προτίθεται να χρη¬ 
σιμοποιήσει το δικό του εσωτερικό σύστημα διαβάθ- 
μισης (ΙΒΒ εγείοπι) υποβάλλει αίτηση στην Τράπεζα 
της Ελλάδος, στην οποία περιλαμβάνονται στοιχεία 
τα οποία καθορίζει η Τράπεζα της Ελλάδος, σύμφωνα 
με τις προϋποθέσεις που προβλέπονται στις Κατευθυ¬ 
ντήριες Γραμμές της ΕΚΤ οι οποίες αφορούν τα μέσα 
και τις διαδικασίες εφαρμογής της ενιαίας νομισματικής 
πολιτικής (τελευταία σχετική Κατευθυντήρια Γραμμή 
ΕΚΤ/2006/12, Παράρτημα I, Κεφάλαιο 6.3.4). 

5. Η πιστοληπτική ικανότητα των οφειλετών ή εγγυη¬ 
τών των δανειακών απαιτήσεων διαπιστώνεται σύμφωνα 
με τους κανόνες τους οποίους έχει θεσπίσει το Ευρω¬ 
σύστημα και περιέχονται στις Κατευθυντήριες Γ ραμμές 


της ΕΚΤ οι οποίες αφορούν τα μέσα και τις διαδικα¬ 
σίες εφαρμογής της ενιαίας νομισματικής πολιτικής 
(τελευταία σχετική Κατευθυντήρια Γραμμή ΕΚΤ/2006/12, 
Παράρτημα I, Κεφάλαιο 6.3.3). 

6. Η ελάχιστη απαιτούμενη διαβάθμιση αποδεκτού 
περιουσιακού στοιχείου ορίζεται ως «Α» 4 . 

7. Ειδικά σε ό,τι αφορά τις δανειακές απαιτήσεις, οι 
αντισυμβαλλόμενοι υποχρεούνται να επιλέξουν μια μόνον 
πηγή αξιολόγησης και να τη διατηρήσουν για τουλάχι¬ 
στον ένα έτος. Περαιτέρω, επιλέγουν ένα μόνο σύστημα 
αξιολόγησης από την επιλεχθείσα πηγή 5 . Γ ια τη χρησιμο¬ 
ποίηση περισσότερων πηγών αξιολόγησης στη διάρκεια 
του έτους ή για την αλλαγή της πηγής μετά την πάροδο 
ενός έτους απαιτείται αιτιολογημένη έγγραφη αίτηση 
προς την Τράπεζα της Ελλάδος. Η Τράπεζα της Ελλάδος 
διατηρεί το δικαίωμα απόρριψης αυτής της αίτησης. 

8. Οι αντισυμβαλλόμενοι πρέπει να γνωστοποιούν 
αμέσως στην Τράπεζα της Ελλάδος κάθε πιστωτικό 
γεγονός, όπως, για παράδειγμα, καθυστέρηση πληρω¬ 
μών από τους οφειλέτες, του οποίου λαμβάνουν γνώ¬ 
ση και, εφόσον απαιτείται, πρέπει να αποσύρουν ή να 
αντικαθιστούν το περιουσιακό στοιχείο. Επιπλέον, από 
το σύστημα ή την πηγή αξιολόγησης της πιστοληπτικής 
ικανότητας που έχουν επιλέξει, οι αντισυμβαλλόμενοι 
υποχρεούνται να χρησιμοποιούν τις πιο πρόσφατες δι¬ 
αθέσιμες πληροφορίες για τους οφειλέτες 6 ή εγγυητές 
των υποβληθέντων περιουσιακών στοιχείων. 

9. Η Τράπεζα της Ελλάδος διατηρεί το δικαίωμα να 
αποφασίσει κατά πόσον μια έκδοση, ένας εκδότης ή 
εγγυητής ή οφειλέτης ικανοποιεί τα ελάχιστα απαιτού- 
μενα κριτήρια ποιότητας και να απορρίψει περιουσιακά 
στοιχεία με βάση οποιεσδήποτε συναφείς πληροφορίες 
έχει στη διάθεσή της. 

Γ. Αποτίμηση ασφαλειών 

1. Η Τράπεζα της Ελλάδος εφαρμόζει, κατά κανόνα, 
το σύστημα συγκέντρωσης ασφαλειών 7 για την παροχή 
ρευστότητας στους αντισυμβαλλομένους έναντι ενεχύ¬ 
ρου αποδεκτών περιουσιακών στοιχείων. Το εν λόγω 
σύστημα προβλέπει τη δημιουργία μίας συνολικής βά¬ 
σης επαρκών ασφαλειών για την κάλυψη του συνόλου 
των παρεχόμενων πιστώσεων μέσω των αντιστρεπτέων 
πράξεων, της πάγιας διευκόλυνσης οριακής χρηματο¬ 
δότησης ή για σκοπούς ενδοημερήσιας ρευστότητας. 
Παράλληλα, η Τράπεζα της Ελλάδος διατηρεί το δικαί¬ 
ωμα να επιλέξει, κατά περίπτωση, την εφαρμογή του 
συστήματος εξειδίκευσης ασφαλειών 8 έναντι ενεχύρου 
αποδεκτών περιουσιακών στοιχείων ή της αγοράς απο¬ 
δεκτών εμπορεύσιμων περιουσιακών στοιχείων από τους 
αντισυμβαλλομένους με συμφωνία επαναπώλησης. 

2. Η αποτίμηση των εμπορεύσιμων περιουσιακών στοι¬ 
χείων γίνεται ημερησίως σε τρέχουσες τιμές, με βάση την 
τιμή αναφοράς κάθε εργάσιμης ημέρας όπως προσδιορί¬ 
ζεται ανά περιουσιακό στοιχείο στην αγορά στην οποία 
αποτελεί αντικείμενο διαπραγμάτευσης. Στην περίπτωση 
που υφίστανται περισσότερες από μία τιμές, λαμβάνεται 
υπόψη η χαμηλότερη. Στην περίπτωση που δεν ανακοι- 


4 Η διαβάθμιση «Α» ισούται με τη διαβάθμιση μακροπρόθεσμου χρέους «Α-» της ΗΙοά και της 3&Ρ ή την «Α3» της Μοοάγ’ε. 

5 Η υποχρέωση δεν ισχύει όταν η επιλεχθείσα πηγή αξιολόγησης είναι αποδεκτός οργανισμός αξιολόγησης πιστοληπτικής ικανότητας 
(ΕΟΑΙ). 

6 Στην περίπτωση των εμπορεύσιμων περιουσιακών στοιχείων που εκδίδονται από μη χρηματοπιστωτικές επιχειρήσεις και για τα οποία δεν 
υπάρχει πιστοληπτική διαβάθμιση από οργανισμό αξιολόγησης πιστοληπτικής ικανότητας (ΕΟΑΙ), αυτή η υποχρέωση ισχύει για την αξιολόγηση 
της πιστοληπτικής ικανότητας του εκδότη. 

7 Βλ. Παράρτημα 2. 

8 Βλ. Παράρτημα 2. 

νωθεί σχετική τιμή κατά την εργάσιμη ημέρα πριν από 
την αποτίμηση, ως τιμή αναφοράς λαμβάνεται η τιμή της 
τελευταίας εργάσιμης ημέρας. Σε περίπτωση που η τιμή 
αναφοράς είναι παλαιότερη των πέντε ημερών ή έχει 
παραμείνει αμετάβλητη για πέντε συνεχείς ημέρες, χρη¬ 
σιμοποιείται η μεθοδολογία του Ευρωσυστήματος για τον 
προσδιορισμό θεωρητικής τιμής. Στην τρέχουσα τιμή προ¬ 
στίθενται οι δεδουλευμένοι τόκοι. Ως τιμή αναφοράς στην 
περίπτωση τίτλων του Ελληνικού Δημοσίου λαμβάνεται 
η τιμή της Ηλεκτρονικής Δευτερογενούς Αγοράς Τίτλων 
(ΗΔΑΤ) του άρθρου 26 του ν. 2515/1997, όπως ισχύει. 

3. Η Τράπεζα της Ελλάδος αποτιμά τα μη εμπορεύσιμα 
περιουσιακά στοιχεία με βάση το ανεξόφλητο υπόλοιπο, 
για κάθε μεταβολή του οποίου το αντισυμβαλλόμενο 
πιστωτικό ίδρυμα ενημερώνει έγκαιρα, και σε κάθε πε¬ 
ρίπτωση εντός της επόμενης εργάσιμης ημέρας, την 
Τράπεζα της Ελλάδος. 


Δ. Μέτρα ελέγχου κινδύνων 
1. Περικοπές επί της αποτίμησης 
Οι περικοπές επί της αποτίμησης μειώνουν κατά 
συγκεκριμένο ποσοστό την αξία των χρησιμοποιου- 
μένων ως ασφάλεια περιουσιακών στοιχείων, για τα 
μεν εμπορεύσιμα περιουσιακά στοιχεία ανάλογα με 
το βαθμό ρευστότητας, το είδος τοκομεριδίου και την 
εναπομένουσα διάρκεια μέχρι τη λήξη του περιουσια¬ 
κού στοιχείου, για τα δε μη εμπορεύσιμα περιουσιακά 
στοιχεία ανάλογα με το είδος του επιτοκίου και την 
εναπομένουσα διάρκεια, 
α) Εμπορεύσιμα περιουσιακά στοιχεία 
ί) Για τον υπολογισμό της περικοπής, τα εμπορεύσι¬ 
μα περιουσιακά στοιχεία κατανέμονται κατά φθίνοντα 
βαθμό ρευστότητας σε μία από τις πιο κάτω τέσσερις 
κατηγορίες 9 : 


ΠΙΝΑΚΑΣ 1 


Κατηγορία 1 

Κατηγορία II 

Κατηγορία III 

Κατηγορία IV 

Χρεόγραφα κεντρικής 
κυβέρνησης 

Χρεόγραφα τοπικών και 
περιφερειακών κυβερνή¬ 
σεων 

Παραδοσιακά καλυμμένα 
τραπεζικά ομόλογα 

Χρεόγραφα προερχό¬ 
μενα από τιτλοποίηση 
απαιτήσεων (α) 

Χρεόγραφα εκδοθέντα 
από κεντρικές τράπεζες® 1 

Καλυμμένα τραπεζικά 
ομόλογα τύπου ϋυπιάο <γ) 

Χρεόγραφα πιστωτικών ιδρυ¬ 
μάτων 



Χρεόγραφα ειδικών φορέ- 
ων-εκδοτών χρεογράφων 

Χρεόγραφα εκδοθέντα από 
εταιρίες και άλλους εκδότες® 



Χρεόγραφα υπερεθνικών 
οργανισμών 




(α) Χρεόγραφα προερχόμενα από τιτλοποίηση απαιτήσεων υπάγονται στην κατηγορία ρευστότητας IV, ανεξάρτητα από την ταξινόμηση του 
εκδότη. 

(β) Τα πιστοποιητικά χρέους που εκδίδονται εκάστοτε από την ΕΚΤ και τα χρεόγραφα που έχουν εκδοθεί από τις εθνικές κεντρικές τράπεζες 
πριν από την υιοθέτηση του ευρώ στα αντίστοιχα κράτη-μέλη υπάγονται στην κατηγορία ρευστότητας I. 

(γ) Περιλαμβάνονται αποκλειστικά και μόνο τίτλοι με ποσό έκδοσης τουλάχιστον 1 δισεκ. ευρώ και για τους οποίους τουλάχιστον τρεις βασικοί 
διαπραγματευτές αγοράς παρέχουν σε τακτική βάση τιμές αγοράς και πώλησης. 

(δ) Μόνο οι τίτλοι που εκδίδονται από εκδότες οι οποίοι έχουν ταξινομηθεί από την ΕΚΤ ως «ειδικοί φορείς-εκδότες χρεογράφων» περιλαμ¬ 
βάνονται στην κατηγορία ρευστότητας II. Οι τίτλοι που εκδίδονται από άλλους ειδικούς φορείς-εκδότες χρεογράφων, περιλαμβάνονται στην 
κατηγορία ρευστότητας III. 

ϋ) Με βάση τις ανωτέρω κατηγορίες ρευστότητας, τα ποσοστά περικοπών επί της αποτίμησης που εφαρμόζο¬ 
νται στα αποδεκτά εμπορεύσιμα περιουσιακά στοιχεία σταθερού και μηδενικού τοκομεριδίου καθορίζονται κατά 
κλιμάκιο εναπομένουσας διάρκειας, ως ακολούθως 10 : 


ΠΙΝΑΚΑΣ 2 


Εναπομένουσα 

διάρκεια 

Ποσοστά περικοπής για εμπορεύσιμα περιουσιακά στοιχεία ανά κατηγορία ρευστότητας 

Κατηγορία 1 

Κατηγορία II 

Κατηγορία III 

Κατηγορία IV 

σταθερό 

τοκ/διο 

μηδενικό 

τοκ/διο 

σταθερό 

τοκ/διο 

μηδενικό 

τοκ/διο 

σταθερό 

τοκ/διο 

μηδενικό 

τοκ/διο 

σταθερό 

τοκ/διο 

μηδενικό 

τοκ/διο 

0-1 έτος 

0,5% 

0,5% 

1% 

1% 

1,5% 

1,5% 

2% 

2% 

1-3 έτη 

1,5% 

1,5% 

2,5% 

2,5% 

3% 

3% 

3,5% 

3,5% 

3-5 έτη 

2,5% 

3% 

3,5% 

4% 

4,5% 

5% 

5,5% 

6% 

5-7 έτη 

3% 

3,5% 

4,5% 

5% 

5,5% 

6% 

6,5% 

7% 

7-10 έτη 

4% 

4,5% 

5,5% 

6,5% 

6,5% 

8% 

8% 

10% 

> 10 έτη 

5,5% 

8,5% 

7,5% 

12% 

9% 

15% 

12% 

18% 


9 Γενικά, η ταξινόμηση του εκδότη καθορίζει την κατηγορία ρευστότητας. Ωστόσο, όλα τα χρεόγραφα που προέρχονται από τιτλοποίηση 
απαιτήσεων υπάγονται στην κατηγορία IV, ανεξάρτητα από την ταξινόμηση του εκδότη. Τα καλυμμένα χρεόγραφα τύπου «ύμπιόο» υπάγονται 
στην κατηγορία II, αντίθετα με τα λοιπά χρεόγραφα που εκδίδονται από πιστωτικά ιδρύματα, τα οποία υπάγονται στην κατηγορία III. 

10 Οι ως άνω περικοπές εφαρμόζονται επίσης σε τίτλους με ρήτρα τιμαρίθμου καθώς και σε τίτλους των οποίων το τοκομερίδιο συναρτάται 
με την πιστοληπτική διαβάθμιση του εκδότη. 

ίϋ) Οι περικοπές επί της αποτίμησης που εφαρμόζονται 
στα αποδεκτά εμπορεύσιμα περιουσιακά στοιχεία με αντι- 
στρόφως κυμαινόμενο επιτόκιο είναι ίδιες για όλες τις 
κατηγορίες ρευστότητας και έχουν ως εξής: 

ΠΙΝΑΚΑΣ 3 

Ποσοστά περικοπής για εμπορεύσιμα περιουσιακά 
στοιχεία με αντιστρόφως κυμαινόμενο επιτόκιο 


Εναπομένουσα διάρκεια 

Ποσοστό περικοπής 

0-1 έτος 

2% 

1-3 έτη 

7% 

3-5 έτη 

10% 

5-7 έτη 

12% 

7-10 έτη 

17% 

>10 έτη 

25% 


ίν) Οι περικοπές που εφαρμόζονται στα εμπορεύσιμα 
περιουσιακά στοιχεία κυμαινόμενου τοκομεριδίου 11 είναι 
ίδιες με αυτές που προβλέπονται στον ανωτέρω Πίνα¬ 
κα 2 για εμπορεύσιμα περιουσιακά στοιχεία σταθερού 
τοκομεριδίου και εναπομένουσας διάρκειας «0-1 έτος» 
της αντίστοιχης κατηγορίας ρευστότητας στην οποία 
υπάγεται ο τίτλος. 

ν) Τα μέτρα ελέγχου κινδύνων που εφαρμόζονται στα 
εμπορεύσιμα περιουσιακά στοιχεία με περισσότερα του 
ενός είδους τοκομερίδια εξαρτώνται μόνον από τα είδη 
τοκομεριδίων που ισχύουν κατά το εναπομένον μέχρι 
τη λήξη του περιουσιακού στοιχείου διάστημα. Η εφαρ¬ 
μοζόμενη περικοπή σε αυτά τα περιουσιακά στοιχεία 
καθορίζεται ίση με την υψηλότερη περικοπή από εκεί¬ 
νες που ισχύουν για περιουσιακά στοιχεία με την ίδια 
εναπομένουσα διάρκεια, λαμβάνοντας υπόψη όλα τα 
είδη τοκομεριδίων των οποίων η πληρωμή θα πραγμα¬ 
τοποιηθεί κατά τη διάρκεια του εναπομένοντος μέχρι 
τη λήξη του περιουσιακού στοιχείου διαστήματος, 
β) Μη εμπορεύσιμα περιουσιακά στοιχεία 
ί) Τα ποσοστά περικοπών επί του ανεξόφλητου υπο¬ 
λοίπου τα οποία εφαρμόζονται στα αποδεκτά μη εμπο¬ 
ρεύσιμα περιουσιακά στοιχεία σταθερού επιτοκίου κα¬ 
θορίζονται κατά κλιμάκιο εναπομένουσας διάρκειας, 
ως ακολούθως: 

ΠΙΝΑΚΑΣ 4 

Ποσοστά περικοπής για μη εμπορεύσιμα περιουσιακά 
στοιχεία σταθερού επιτοκίου 


Εναπομένουσα διάρκεια 

Ποσοστό περικοπής 

0-1 έτος 

9% 

1-3 έτη 

15% 

3-5 έτη 

20% 

5-7 έτη 

24% 

7-10 έτη 

29% 

>10 έτη 

41% 


μ) Το ποσοστό περικοπής επί του ανεξόφλητου υπο¬ 
λοίπου το οποίο εφαρμόζεται στα αποδεκτά μη εμπο¬ 
ρεύσιμα περιουσιακά στοιχεία κυμαινόμενου επιτοκίου 12 
καθορίζεται σε 7%. 

ίϋ) Τα μέτρα ελέγχου κινδύνων που εφαρμόζονται στα 
αποδεκτά μη εμπορεύσιμα περιουσιακά στοιχεία με 
περισσότερα του ενός είδους εφαρμοζόμενα επιτόκια 
κατά την εναπομένουσα διάρκεια εξαρτώνται μόνον 
από τα είδη επιτοκίων που ισχύουν κατά το εναπομένον 
μέχρι τη λήξη του περιουσιακού στοιχείου διάστημα. 
Αν υπάρχει περισσότερο του ενός είδους επιτόκια στο 
εναπομένον διάστημα, η εφαρμοζόμενη περικοπή κα¬ 
θορίζεται ίση με την περικοπή που ισχύει για περιου¬ 
σιακό στοιχείο με την ίδια εναπομένουσα διάρκεια και 
σταθερό επιτόκιο. 

ίν) Ειδικά για τα μη εμπορεύσιμα χρεόγραφα εξασφα¬ 
λισμένα με στεγαστικά δάνεια (ΠοΙαίΙ ΜοιΊραρο-Βαο^θά 
ΟβόΙ ΙπεΙιτιπίθΐΊΐε) εφαρμόζεται περικοπή ίση με 20%. 

2. Κάλυψη των διαφορών αποτίμησης 

Στην περίπτωση που η προσαρμοσμένη αξία των πε¬ 
ριουσιακών στοιχείων, δηλαδή, προκειμένου περί εμπο- 
ρεύσιμων περιουσιακών στοιχείων, η αξία τους πλέον 
τόκων μειωμένη κατά τις περικοπές επί της αποτίμησης, 
ή, προκειμένου περί μη εμπορεύσιμων περιουσιακών 
στοιχείων, η αξία τους μειωμένη κατά τις περικοπές 
επί του ανεξόφλητου υπολοίπου, αποκλίνει κατά τα 
πιο κάτω προκαθορισμένα ποσοστά από το ύψος της 
χρηματοδότησης από την Τράπεζα της Ελλάδος, ενερ¬ 
γοποιείται συμμετρικά για την Τράπεζα της Ελλάδος 
και τους αντισυμβαλλομένους, ο ακόλουθος μηχανισμός 
κάλυψης της διαφοράς: 

α) Εάν η προσαρμοσμένη αξία των περιουσιακών 
στοιχείων που χρησιμοποιούνται ως ασφάλεια για την 
κάλυψη χρηματοδότησης εκ μέρους της Τράπεζας της 
Ελλάδος υπολείπεται της χορηγηθείσας χρηματοδότη¬ 
σης κατά ποσό που αντιστοιχεί σε ποσοστό μεγαλύ¬ 
τερο του 0,5% του ύψους αυτής, οι αντισυμβαλλόμενοι 
υποχρεούνται να παραδώσουν πρόσθετα περιουσιακά 
στοιχεία ή να καταβάλουν μετρητά στην Τράπεζα της 
Ελλάδος μέχρι του ποσού που θα αποκαθιστά πλήρως 
την υφιστάμενη διαφορά. 

β) Εάν η προσαρμοσμένη αξία των ως άνω περιου¬ 
σιακών στοιχείων υπερβαίνει τη χορηγηθείσα χρημα¬ 
τοδότηση κατά ποσό που αντιστοιχεί σε ποσοστό με¬ 
γαλύτερο του 0,5% του ύψους αυτής, η Τράπεζα της 
Ελλάδος επιστρέφει περιουσιακά στοιχεία ή μετρητά 
στους αντισυμβαλλομένους μέχρι του ποσού που θα 
αποκαθιστά πλήρως την υφιστάμενη διαφορά. 

Ε. Αλλες διατάξεις 

1. Στις πράξεις οριστικής αγοράς ή πώλησης δεν 
εφαρμόζονται οι διατάξεις περί αποτίμησης, μέτρων 
ελέγχου κινδύνων και μηχανισμού κάλυψης διαφορών 
αποτίμησης του παρόντος κεφαλαίου. 

2. Οι περικοπές δεν εφαρμόζονται στις πράξεις ανοι¬ 
κτής αγοράς για την απορρόφηση ρευστότητας από 
την Τ ράπεζα της Ελλάδος. 

3. Οι τυχόν φόροι επί των τόκων των αποδεκτών τίτ¬ 
λων δεν επηρεάζουν τον τρόπο αποτίμησης. 


" Η πληρωμή ενός τοκομεριδίου θεωρείται ως κυμαινόμενη εάν το εν λόγω τοκομερίδιο συνδέεται με ορισμένο επιτόκιο αναφοράς και η πε¬ 
ρίοδος επαναπροσδιορισμού του δεν υπερβαίνει το ένα έτος. Τοκομερίδια των οποίων η περίοδος επαναπροσδιορισμού είναι μεγαλύτερη του 
έτους αντιμετωπίζονται ως πληρωμές σταθερού τοκομεριδίου, και ως εναπομένουσα διάρκεια, για σκοπούς εφαρμογής της περικοπής αποτίμησης, 
λογίζεται η εναπομένουσα διάρκεια μέχρι τη λήξη του τίτλου. 

12 Για το κριτήριο υπαγωγής ενός περιουσιακού στοιχείου στην κατηγορία κυμαινόμενου επιτοκίου βλέπε υποσημείωση 11. 

4. Πέραν των μέτρων ελέγχου κινδύνων που προβλέ- 
πονται στις παραγράφους Δ.1 και Δ.2 του παρόντος 
Κεφαλαίου η Τράπεζα της Ελλάδος, ενεργώντας σύμ¬ 
φωνα με τις εκάστοτε ισχύουσες αποφάσεις της ΕΚΤ, 
δύναται, εν γένει, επίσης: 

α) να επιβάλλει αρχικά περιθώρια 13 τα οποία προ¬ 
σαυξάνουν κατά συγκεκριμένο ποσοστό επί του ποσού 
της χρηματοδότησης την απαιτούμενη αξία των προς 
ενεχύραση περιουσιακών στοιχείων, 

β) να επιβάλλει ποσοτικά όρια στην αποδοχή περι¬ 
ουσιακών στοιχείων σε σχέση με εκδότες, οφειλέτες 
ή εγγυητές, 

γ) να απαιτεί πρόσθετες εγγυήσεις από οικονομικά 
εύρωστους φορείς προκειμένου να δεχθεί ορισμένα 
περιουσιακά στοιχεία. 

5. Η ΕΚΤ μπορεί να αποφασίσει οποτεδήποτε τη δι¬ 
αγραφή ορισμένων περιουσιακών στοιχείων από τον 
κατάλογο των αποδεκτών ασφαλειών. Στις περιπτώσεις 
διαγραφής, εάν τα διαγραφόμενα περιουσιακά στοιχεία 
καλύπτουν υφιστάμενες κατά το χρόνο της διαγραφής 
πράξεις νομισματικής πολιτικής, είτε αντικαθίστανται 
με νέα, είτε ενεργοποιείται ο μηχανισμός κάλυψης δι¬ 
αφορών αποτίμησης. Επιπλέον, οι αντισυμβαλλόμενοι 
υποχρεούνται να αποσύρουν τα εν λόγω περιουσιακά 
στοιχεία το συντομότερο δυνατό. 

ΣΤ. Διασυνοριακή χρήση ασφαλειών 

1. Οι αντισυμβαλλόμενοι δύνανται να λαμβάνουν 
χρηματοδότηση από την Τράπεζα της Ελλάδος χρη¬ 
σιμοποιώντας περιουσιακά στοιχεία που βρίσκονται 
κατατεθειμένα ή διαθέσιμα σε άλλο κράτος-μέλος της 
ζώνης του ευρώ. Τα αποδεκτά περιουσιακά στοιχεία 
πρέπει να μπορούν να χρησιμοποιηθούν διασυνοριακά 
σε ολόκληρη τη ζώνη του ευρώ για το διακανονισμό 
οποιασδήποτε πράξης χορήγησης ρευστότητας έναντι 
ασφαλειών μέσω: 

α) του Συστήματος Ανταποκριτριών Κεντρικών Τραπε¬ 
ζών το οποίο έχει αναπτυχθεί από τις εθνικές κεντρικές 
τράπεζες και την ΕΚΤ ή 

β) της ζεύξης των συστημάτων διακανονισμού αξιών 
των κρατών-μελών της Ευρωπαϊκής Ένωσης τα οποία 
ικανοποιούν τις προδιαγραφές του Ευρωσυστήματος 
και έχουν αξιολογηθεί ως αποδεκτά από την ΕΚΤ (όπως 
δημοσιοποιούνται στην ιστοσελίδα της ΕΚΤ). 

Το Σύστημα Ανταποκριτριών Κεντρικών Τραπεζών 
μπορεί να χρησιμοποιηθεί για όλα τα περιουσιακά στοι¬ 
χεία. Οι ζεύξεις των συστημάτων διακανονισμού αξιών 
μπορούν να χρησιμοποιηθούν μόνο για τα εμπορεύσιμα 
περιουσιακά στοιχεία. 

2. Μέσω της λειτουργίας του Συστήματος Ανταπο- 
κριτριών Κεντρικών Τραπεζών, διασφαλίζεται από τις 
εθνικές κεντρικές τράπεζες και την ΕΚΤ ότι όλα τα 
αποδεκτά περιουσιακά στοιχεία που ή εκδίδονται και 
είναι κατεθειμένα, εάν είναι τίτλοι, ή που είναι άλλως 
διαθέσιμα προς παροχήν ασφάλειας σε κράτος-μέλος 
της ζώνης του ευρώ, μπορούν να χρησιμοποιηθούν σε 
διασυνοριακή βάση. 

3. Για τη λειτουργία του Συστήματος Ανταποκριτριών 
Κεντρικών Τραπεζών, κάθε εθνική κεντρική τράπεζα του 
Ευρωσυστήματος διατηρεί λογαριασμούς και ενεργεί 
ως ανταποκριτής των υπόλοιπων εθνικών κεντρικών 
τραπεζών. 


4. Στη διασυνοριακή χρήση των αποδεκτών περιουσι¬ 
ακών στοιχείων εφαρμόζονται οι διαδικασίες, το χρο¬ 
νοδιάγραμμα και οι όροι λειτουργίας που ισχύουν στο 
πλαίσιο του Συστήματος Ανταποκριτριών Κεντρικών 
Τ ραπεζών.» 

Μέρος 2ο: Λοιπές τροποποιήσεις 

Μετά την αντικατάσταση του Κεφαλαίου V, τροποποι¬ 
ούνται οι συνδεόμενες με το Κεφάλαιο αυτό διατάξεις 
που αναφέρονται στα λοιπά Κεφάλαια της υπ’ αριθμ. 
ΣΝΠ 54/27.2.2004 πράξης, ως ακολούθως: 

1. Στο Κεφάλαιο I, η παράγραφος 3 αντικαθίσταται, 
ως εξής: 

«Δεν τίθενται εκ των προτέρων περιορισμοί ή προϋ¬ 
ποθέσεις ως προς την επιλογή των αντισυμβαλλομένων 
που δικαιούνται να συμμετέχουν σε πράξεις οριστικής 
αγοράς ή πώλησης αποδεκτών περιουσιακών στοιχείων. 
Σε ό,τι αφορά ειδικά τις πράξεις αυτές, ως «αντισυμ¬ 
βαλλόμενοι» νοούνται κατ’ αρχήν και νομικά πρόσωπα 
τα οποία δεν είναι πιστωτικά ιδρύματα, ισχύουσας εν 
προκειμένω της διάταξης της παραγράφου Γ.2. του Κε¬ 
φαλαίου VI της παρούσας Πράξης.» 

2. Στο Κεφάλαιο II, η παράγραφος Α.2 αντικαθίσταται, 
ως εξής: 

«Κατά τη διενέργεια των αντιστρεπτέων πράξεων, η 
Τράπεζα της Ελλάδος: α) χορηγεί δάνεια έναντι ενεχύ¬ 
ρου επί αποδεκτών περιουσιακών στοιχείων, όπως αυτά 
ορίζονται στο Κεφάλαιο V της παρούσης Πράξης ή β) 
αγοράζει ή πωλεί αποδεκτά εμπορεύσιμα στοιχεία με 
συμφωνία, αντιστοίχως, επαναπώλησης ή επαναγοράς 
τους. Οι όροι των ως άνω συναλλαγών εξειδικεύονται 
στη «Σύμβαση Χρηματοδότησης και Παροχής Ενεχύρου» 
και τη «Σύμβαση Πώλησης Τίτλων με Συμφωνία Επα¬ 
ναγοράς» μεταξύ της Τράπεζας της Ελλάδος και των 
αντισυμβαλλομένων.» 

3. Στο Κεφάλαιο III, το πρώτο εδάφιο της Ενότητας 
Α, αντικαθίσταται, ως εξής: 

«Για την κάλυψη των προσωρινών αναγκών τους σε 
κεφάλαια, οι αντισυμβαλλόμενοι που πληρούν τις προ¬ 
ϋποθέσεις του Κεφαλαίου I της παρούσας Πράξης, μπο¬ 
ρούν να χρησιμοποιούν τη διευκόλυνση οριακής χρημα¬ 
τοδότησης έναντι ενεχύρου αποδεκτών περιουσιακών 
στοιχείων, όπως αυτά ορίζονται στο Κεφάλαιο V, ή στο 
πλαίσιο συμβάσεων για την πώληση αποδεκτών εμπο- 
ρεύσιμων στοιχείων με συμφωνία επαναγοράς, σύμφωνα 
με τους ακόλουθους όρους και προϋποθέσεις» 

4. Στο Κεφάλαιο IV, το πρώτο εδάφιο αντικαθίσταται, 
ως εξής: 

«Στο πλαίσιο λειτουργίας του Συστήματος ΕΡΜΗΣ/ 
ΤΑΒΘΕΤ και σύμφωνα με τις διατάξεις της παρούσας, 
η Τράπεζα της Ελλάδος παρέχει προς τους αντισυμ¬ 
βαλλομένους ενδοημερήσια πίστωση έναντι ενεχύρου 
περιουσιακών στοιχείων. Η Τράπεζα της Ελλάδος δύ- 
ναται επίσης να παρέχει ενδοημερήσια πίστωση μέσω 
αγοράς εμπορεύσιμων περιουσιακών στοιχείων από 
τους αντισυμβαλλομένους με συμφωνία επαναπώλησης. 
Η ενδοημερήσια πίστωση παρέχεται με ασφάλεια τα 
περιουσιακά στοιχεία που προβλέπονται στο Κεφάλαιο 
V της παρούσας Πράξης, σύμφωνα με τους ακόλουθους 
όρους και προϋποθέσεις:» 

5. Στο Κεφάλαιο VI, η παράγραφος Γ.3 αντικαθίσταται 
ως εξής: 

«Στις πράξεις οριστικής αγοράς ή πώλησης περιουσι¬ 
ακών στοιχείων χρησιμοποιούνται αποκλειστικά εμπο- 
ρεύσιμα περιουσιακά στοιχεία». 

6. Στο Κεφάλαιο VIII, η παράγραφος Α.2.α. αντικαθί¬ 
σταται, ως εξής: 

«Σε περίπτωση που αντισυμβαλλόμενος δεν συμμορ¬ 
φώνεται με τους κανόνες χορήγησης των περιουσιακών 
στοιχείων που παρέχονται ως ασφάλεια για μια πράξη, 
δηλαδή ί) στην περίπτωση που αντισυμβαλλόμενος κα¬ 
ταθέτει ή δεσμεύει ως ασφάλεια περιουσιακά στοιχεία 
μη αποδεκτά (δηλαδή περιουσιακά στοιχεία εκδιδόμενα 
ή εγγυημένα ή οφειλόμενα από τον ίδιο τον αντισυμ¬ 
βαλλόμενο ή από πρόσωπο με τον οποίο ο αντισυμ¬ 
βαλλόμενος συνδέεται με «στενό οικονομικό δεσμό», 
όπως η έννοια αυτή προσδιορίζεται σύμφωνα με την 
παράγραφο Α.7 του Κεφαλαίου V της παρούσας Πρά¬ 
ξης, ή περιουσιακά στοιχεία που δεν περιέχονται στους 
καταλόγους αποδεκτών περιουσιακών στοιχείων) ή ϋ) σε 
περίπτωση που περιουσιακά στοιχεία παρεχόμενα ως 
ασφάλεια της συναλλαγής δεν αντικαθίστανται, όπως 
ορίζεται στο σημείο (β) της παρούσας παραγράφου, συ¬ 
νέπεια ενός γεγονότος μετά την επέλευση του οποίου 
τα περιουσιακά στοιχεία κατέστησαν μη αποδεκτά κατά 
την έννοια του εδαφίου (ί) της παρούσας παραγράφου, 
η Τράπεζα της Ελλάδος έχει το δικαίωμα να λάβει τα 
ακόλουθα μέτρα» 

7. Στο Κεφάλαιο VIII, η παράγραφος Α.2.β.ί αντικαθί¬ 
σταται, ως εξής: 

«Όταν τα περιουσιακά στοιχεία καταστούν μη απο¬ 
δεκτά εξαιτίας συγχώνευσης μεταξύ του αντισυμβαλ¬ 
λομένου και του εκδότη ή οφειλέτη ή εγγυητή των 
περιουσιακών στοιχείων και δεν αντικατασταθούν από 
τον αντισυμβαλλόμενο εντός περιόδου χάριτος 20 ερ¬ 
γάσιμων ημερών από την ημερομηνία κατά την οποία η 
συγχώνευση κατέστη οριστική και νομικώς δεσμευτική 
για τα μέρη». 

8. Στο Κεφάλαιο VIII, η παράγραφος Α.2.β.ίϋ αντικαθί¬ 
σταται, ως εξής: 

«Όταν τα περιουσιακά στοιχεία καταστούν μη απο¬ 
δεκτά μετά την κατάθεση τους στην Τράπεζα της Ελ¬ 
λάδος ως συνέπεια άλλων περιστάσεων (π.χ. εάν τα 
περιουσιακά στοιχεία παύσουν να περιλαμβάνονται 
στους καταλόγους αποδεκτών περιουσιακών στοιχείων) 
και δεν αντικατασταθούν από τον αντισυμβαλλόμενο 
εντός περιόδου χάριτος 20 εργάσιμων ημερών από την 
ημερομηνία κατά την οποία το περιουσιακό στοιχείο 
κατέστη μη αποδεκτό.» 

9. Ο όρος «τίτλοι» αντικαθίσταται με τον όρο «περιου¬ 
σιακά στοιχεία» στις ακόλουθες περιπτώσεις: 

• Κεφάλαιο III, παράγραφος Α.4 

• Κεφάλαιο III, παράγραφος Α.δ.α, 

• Κεφάλαιο IV, παράγραφος 2, 


• Κεφάλαιο VI, παράγραφος Α.7.α., με εξαίρεση τη δεύ¬ 
τερη υποπαράγραφο, όπου ο όρος «τίτλοι» αντικαθίστα¬ 
ται με τον όρο «εμπορεύσιμα περιουσιακά στοιχεία» 

• Κεφάλαιο VI, παράγραφος Α.7.ε, 

• Κεφάλαιο VIII Ενότητα Α, πρώτο εδάφιο, δεύτερη 
περίπτωση, 

• Κεφάλαιο VIII, Ενότητα Α, παράγραφος 1, και 

• Κεφάλαιο VIII, Ενότητα Α, παράγραφος 2.. 

10. Στην περίπτωση των πράξεων οριστικής αγοράς 
ή πώλησης τίτλων, ο όρος «τίτλοι» αντικαθίσταται με 
τον όρο «περιουσιακά στοιχεία» στις ακόλουθες περι¬ 
πτώσεις: 

• Κεφάλαιο I, παράγραφος 4.α, 

• Κεφάλαιο II, Ενότητα Β, 

• Κεφάλαιο VI, παράγραφος Α.7.δ, 

• Κεφάλαιο VI, παράγραφος Β. 1 

• Κεφάλαιο VI, παράγραφος Γ. 1 

• Κεφάλαιο VI, παράγραφος Γ.2 και 

• Κεφάλαιο VII, παράγραφος 4. 

11. Κάθε αναφορά στις Ενότητες «Β» και «Γ» του Κε¬ 
φαλαίου V της Πράξης ΣΝΠ 54/27.2.2004 νοείται ως 
αναφορά στις Ενότητες «Γ» και «Δ» του Κεφαλαίου V 
στις ακόλουθες περιπτώσεις: 

• Κεφάλαιο III, παράγραφος Α,4.α, 

• Κεφάλαιο III, παράγραφος Α.4.β.(ϋ), 

• Κεφάλαιο III, παράγραφος Α.δ.α 

• Κεφάλαιο IV, παράγραφος 2 και 

• Κεφάλαιο VI, παράγραφος Α.7.α. 

12. Στο Παράρτημα 2 (Γλωσσάριο) τροποποιείται ο 
ορισμός της περικοπής αποτίμησης αγοραίας αξίας 
τίτλων (άαίΓουΙ) ως εξής: 

«Περικοπή αποτίμησης αξίας τίτλων (άαίΐΌυί): μέτρο 
ελέγχου κινδύνων το οποίο εφαρμόζεται στα περιουσι¬ 
ακά στοιχεία που χρησιμοποιούνται ως ασφάλεια στις 
αντιστρεπτέες συναλλαγές. Σύμφωνα με αυτό η κε¬ 
ντρική τράπεζα υπολογίζει την αξία των περιουσιακών 
στοιχείων, όπως προβλέπεται από την παρούσα Πράξη, 
μείον ένα ορισμένο ποσοστό (περικοπή)». 

Η παρούσα πράξη ισχύει από την 1η Ιανουάριου 
2007. 

Από τις διατάξεις της παρούσας Πράξης δεν προ- 
καλείται δαπάνη σε βάρος του Κρατικού Προϋπολο¬ 
γισμού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τ α Μέλη 

Ακριβές αντίγραφο 

Ο Διευθυντής Χρηματοοικονομικών Δραστηριοτήτων 
ΠΑΝΑΓΙΩΤΗΣ ΠΛΙΑΤΣΙΚΑΣ 

